
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma Ģimnāzijas ielā 12, Daugavpilī, pārdošanu" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk – Atsavināšanas likums) 4.panta pirmā daļa, 5.panta pirmā daļa, 9.panta pirmā daļa.
Daugavpils valstspilsētas pašvaldības domes 29.12.2025. lēmums Nr.866 “Par lēmuma atcelšanu” (protokols Nr. 25, 11. §).
Ņemot vērā Ministru kabineta rīkojuma projektā minētā nekustamā īpašuma izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar valsts akciju sabiedrības “Valsts nekustamie īpašumi” (turpmāk – VNĪ) Īpašumu izvērtēšanas komisijas lēmumu nolemts ierosināt tā atsavināšanu.
1.2. Mērķis
Mērķa apraksts
Rīkojuma projekts paredz, ievērojot Atsavināšanas likumā ietverto tiesisko regulējumu, atļaut VNĪ pārdot izsolē nekustamo īpašumu (nekustamā īpašuma kadastra Nr. 0500 001 6802) Ģimnāzijas ielā 12, Daugavpilī, kas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.
 Vienlaikus ar rīkojuma projektu tiks atzīts par spēku zaudējušu Ministru kabineta 27.11.2025. rīkojums Nr.746 “Par valsts nekustamā īpašuma Ģimnāzijas ielā 12, Daugavpilī, 4/5 domājamo daļu nodošanu Daugavpils valstspilsētas pašvaldības īpašumā”.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Nekustamais īpašums (nekustamā īpašuma kadastra Nr. 0500 001 6802) sastāv no zemes vienības (zemes vienības kadastra apzīmējums 0500 001 6802) 0,2730 ha platībā, būvēm (būvju kadastra apzīmējumi 0500 001 6802 001, 0500 001 6802 003, 0500 001 6802 004 un 0500 001 6802 009 un zemesgrāmatā nereģistrētām būvēm (būvju kadastra apzīmējumi  0500 001 6802 002, 0500 001 6802 005, 0500 001 6802 006,  0500 001 6802 007, 0500 001 6802 008, 0500 001 6802 010) – Ģimnāzijas ielā 12, Daugavpilī (turpmāk - valsts nekustamais īpašums).

Īpašuma tiesības valstij Finanšu ministrijas personā Daugavpils tiesas Daugavpils pilsētas zemesgrāmatas nodalījumā Nr. 100000035680 ir nostiprinātas uz zemes vienību (zemes vienības kadastra apzīmējums 0500 001 6802) un būvēm (būvju kadastra apzīmējumi 0500 001 6802 001, 0500 001 6802 003 un 0500 001 6802 004), lēmuma datums: 17.07.2015. Uz būvi (būves kadastra apzīmējums 0500 001 6802 009) īpašuma tiesības valstij Finanšu ministrijas personā Daugavpils pilsētas zemesgrāmatas nodalījumā Nr. 100000035680 ir nostiprinātas 02.02.2023.

Atbilstoši Nekustamā īpašuma valsts kadastra informācijas sistēmas (turpmāk – NĪVKIS) datiem valsts nekustamā īpašuma sastāvā vēl atrodas Finanšu ministrijas tiesiskajā valdījumā esošas sešas būves (būvju kadastra apzīmējumi 0500 001 6802 002 (žogs Nr.4 (ar rezerves vārtiem)), 0500 001 6802 005 (žogs Nr.3), 0500 001 6802 006 (žogs Nr.2), 0500 001 6802 007 (žogs Nr.1 (ar bīdāmiem vārtiem un ieejas durvīm)), 0500 001 6802 008 (sakaru kabeļu kanalizācijas cauruļvadi) un 0500 001 6802 010 (iekšpagalma sadzīves un lietus kanalizācija), kuras  atrodas Finanšu ministrijas bilancē.
Atbilstoši likuma “Par nekustamā īpašuma ierakstīšanu zemesgrāmatās” 19. pantam zemesgrāmatā kā patstāvīgi īpašuma objekti nav ierakstāmi žogi un lineāras inženierbūves, izņemot transporta būves.
Saskaņā ar 07.03.2023. Ministru kabineta noteikumu Nr.116 “Būvju kadastrālās uzmērīšanas noteikumi” kanalizācijas tīklu cauruļvadi un vietējie sakaru kabeļi ir lineārās inženierbūves.

Atbilstoši Civillikuma 850. pantam galvenās lietas ir tās, kas ir patstāvīgi tiesību priekšmeti. Bet viss tas, kas pastāv tikai ar galveno lietu, vai pieder pie tās, vai kā citādi ar to saistīts (851.pants), ir blakus lieta. Saskaņā ar Civillikuma 857. pantu blakus lieta iegūst piederuma raksturu, ja viņas uzdevums ir kalpot galvenajai un viņa ir pastāvīgi ar to saistīta un atbilst šim uzdevumam ar savām dabiskām īpašībām. Savukārt Civillikuma 853. pants noteic, ka visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to kopā ar valsts nekustamo īpašumu tiks atsavināti arī tā piederumi (blakus lietas) – valsts nekustamā īpašuma sastāvā un Finanšu ministrijas valdījumā esošās sešas būves.

Saskaņā ar NĪVKIS datiem valsts nekustamajam īpašumam noteiktas šādas kadastrālās vērtības:
- fiskālā kadastrālā vērtība 521113 euro (noteikta uz 23.12.2025.);
- universālā kadastrālā vērtība 791934 euro (noteikta uz 01.01.2025).

Saskaņā ar NĪVKIS datiem valsts nekustamā īpašuma sastāvā esošai zemes vienībai (zemes vienības kadastra apzīmējums 0500 001 6802) ir noteikti šādi lietošanas mērķi:
valsts un pašvaldību pārvaldes iestāžu apbūve, kods: 0903, platībā 0,1671 ha;
komercdarbības objektu apbūve, kods: 0801, platībā 0,1059 ha.
Zemes vienības platības sadalījums pa lietošanas veidiem - zemes zem ēkām platība, 0,2730 ha.

Valsts nekustamajam īpašumam NĪVKIS un Daugavpils tiesas Daugavpils pilsētas zemesgrāmatas nodalījumā Nr. 100000035680 ir ierakstīti šādi apgrūtinājumi:
1)zemes vienībai ar kadastra apzīmējumu 0500 001 6802:
- reģiona nozīmes arhitektūras piemineklis (platība 0,0919 ha);
- ekspluatācijas aizsargjoslas teritorija gar pazemes elektronisko sakaru tīklu līniju un kabeļu kanalizāciju (platība 0,0019 ha);
- pierobeža (0,2730 ha);
- ekspluatācijas aizsargjoslas teritorija gar pazemes siltumvadu, siltumapgādes iekārtu un būvi (0,0553 ha);
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona (0,2730 ha);
- reģiona nozīmes pilsētbūvniecības piemineklis (0,2730 ha);
- atzīme - uz zemes gabala atrodas valsts kultūras piemineklis;
2) būvei ar kadastra apzīmējumu 0500 001 6802 001:
- reģiona nozīmes arhitektūras piemineklis.
Valsts nekustamā īpašuma ieguvējam, izmantojot valsts zemes vienību, būs saistoša Aizsargjoslu likumā noteiktā kārtība atbilstoši aizsargjoslu veidam.

Saskaņā ar Ministru kabineta 24.05.2022. noteikumu Nr.310 “Noteikumi par Latvijas Republikas valsts robežas joslu, patrulēšanas joslu, pierobežas joslu un pierobežu, kā arī pierobežas, pierobežas joslas, valsts robežas joslas un patrulēšanas joslas norāžu paraugiem un to uzstādīšanas kārtību” 4.8. apakšpunktu Daugavpils valstspilsētā ir noteikta pierobeža gar ārējo Latvijas Republikas sauszemes robežu.

Nacionālā kultūras mantojuma pārvalde ar 23.02.2023. vēstuli Nr. 08-11/1003 ir informējusi, ka valsts nekustamais īpašums atrodas reģiona nozīmes pilsētbūvniecības pieminekļa “Daugavpils pilsētas vēsturiskais centrs” (valsts aizsardzības Nr. 7429) teritorijā. Būve ar kadastra apzīmējumu 0500 001 6802 001 ir reģiona nozīmes arhitektūras piemineklis “Valsts banka” (valsts aizsardzības Nr. 4767).
Saskaņā ar likuma "Par kultūras pieminekļu aizsardzību" (turpmāk – Likums) 8.panta trešo daļu valsts un reģiona nozīmes kultūras pieminekli var atsavināt, ja par šādu nodomu īpašnieks ir paziņojis Nacionālajai kultūras mantojuma pārvaldei, bet attiecībā uz vietējās nozīmes kultūras pieminekli - pašvaldībai un ja nākamais tā īpašnieks ir iepazinies ar norādījumiem par šā kultūras pieminekļa izmantošanu un saglabāšanu.
Lai nodrošinātu iepriekš minēto, VNĪ ar 27.02.2023. vēstuli Nr. 2/9-3/1821 informēja Nacionālo kultūras mantojuma pārvaldi, ka tiek virzīts Ministru kabineta rīkojuma projekts par reģiona nozīmes arhitektūras pieminekļa Ģimnāzijas ielā 12, Daugavpilī, atsavināšanu, vienlaikus lūdzot izdot kultūras pieminekļa izmantošanas un saglabāšanas norādījumus.
Ievērojot Likuma 9.pantu, Nacionālā kultūras mantojuma pārvaldes Latgales reģionālā nodaļa 13.03.2023. vēstulē Nr.NKMP/2023/14.3.-03/1629 informē, ka ar Nacionālā kultūras mantojuma pārvaldes 08.03.2023. izdotiem norādījumiem Nr.NKMP/2023/14.3-07/1480 par Kultūras pieminekļa izmantošanu un saglabāšanu, kas 13.03.2023. publicēti Latvijas Republikas oficiālajā izdevumā Latvijas Vēstnesis Nr.51, stājas spēkā 14.03.2023., var iepazīties Latvijas Vēstnesis mājaslapā: https://www.vestnesis.lv/op/2023/51.9  kā arī informācijas pārvaldības sistēmā "Mantojums" valsts nozīmes arhitektūras (pilsētbūvniecības) pieminekļa “Daugavpils pilsētas vēsturiskais centrs” (valsts aizsardzības Nr. 7429) skatā https://mantojums.lv/cultural-objects/7429?tab=geo.

Valsts nekustamā īpašuma sastāvā esošo būvju raksturojums saskaņā ar NĪVKIS datiem:
- Būve “Banka” ar kopējo platību 1726,2 m2, kadastra apzīmējums 0500 001 6802 001, galvenais lietošanas veids (turpmāk - GLV) 1220 – “Biroju ēkas”, būves tips 12200101 – “Biroju ēkas”;
- Žogs Nr.4 (ar rezerves vārtiem) ar kopējo platību 54,0 m2, kadastra apzīmējums 0500 001 6802 002, GLV 2420 – “Citas, iepriekš neklasificētas, inženierbūves”;
- Garāža ar kopējo platību 275,0 m2, kadastra apzīmējums 0500 001 6802 003, GLV 1242 “Garāžu ēkas”, būves tips 12420103 “Garāžas ar atsevišķām bloķētām telpām”;
- Banka ar kopējo platību 853,6 m2, kadastra apzīmējums 0500 001 6802 004, GLV 1220 “Biroju ēkas”, būves tips 12200101 – “Biroju ēkas”;
- Žogs Nr.3 ar kopējo platību 52,0 m2, kadastra apzīmējums 0500 001 6802 005, GLV 2420 – “Citas, iepriekš neklasificētas, inženierbūves”;
- Žogs Nr.2 ar kopējo platību 49,6 m2, kadastra apzīmējums 0500 001 6802 006, GLV 2420 – “Citas, iepriekš neklasificētas, inženierbūves”;
- Žogs Nr.1 ar kopējo platību 40,0 m2, kadastra apzīmējums 0500 001 6802 007, GLV 2420 – “Citas, iepriekš neklasificētas, inženierbūves”;
- Sakaru kabeļu kanalizācijas cauruļvadi ar kopējo garumu 32 m, kadastra apzīmējums 0500 001 6802 008, GLV 2224 - Vietējās nozīmes elektropārvades un sakaru kabeļu būves:
- Iekšpagalma asfalta segums ar kopējo platību 830,6 m2, kadastra apzīmējums 0500 001 6802 009, GLV 2112 – “Ielas, ceļi un laukumi”:
- Iekšpagalma sadzīves un lietus kanalizācija ar kopējo garumu 115 m, kadastra apzīmējums 0500 001 6802 010, GLV 2223 - Vietējās nozīmes notekūdeņu cauruļvadi un attīrīšanas būves.

Par valsts nekustamā īpašuma lietošanu ar juridisku personu kā nomnieku ir noslēgti divi telpu nomas līgumi:
1) 03.01.2023. Telpu nomas līgums Nr.IEN/2022/2445, spēkā līdz 01.12.2028., ar kuru nomniekam iznomātas ēkā ar kadastra apzīmējumu 0500 001 6802 001 telpu grupas 001 pirmā stāva telpas ar kopējo platību 38,40 m2;
2) 12.02.2025. Telpu nomas līgums Nr.IEN/2025/185, spēkā līdz 01.12.2028. ar kuru nomniekam iznomātas apzīmējumu ēkā ar kadastra apzīmējumu 0500  001 6802 001 telpu grupas 001 pirmā stāva telpas ar kopējo platību 534,8 m2.
Atbilstoši minētajos Telpu nomas līgumos noteiktajam, iznomātājam ir tiesības jebkādu iemeslu dēļ vienpusēji atkāpties no nomas līguma neatlīdzinot nomnieka zaudējumus, kas saistīti ar nomas līguma pirms termiņa izbeigšanu, par to rakstiski paziņojot nomniekam trīs mēnešus iepriekš. Tāpat arī nomas līgumos noteiktas tiesības, pusēm rakstiski vienojoties, nomas līgumu izbeigt pirms nomas termiņa jebkurā laikā.
Saskaņā  Civillikuma 2174.pantā noteikto (kad iznomātājs vai izīrētājs nomas vai īres priekšmetu atsavina, ieguvējam jāievēro nomas vai īres līgums tikai tad, ja tas ierakstīts zemes grāmatās (2126.p.)).
Ar 23.03.2026. vēstuli nomnieks sniedzis informāciju, ka šobrīd izvērtē savas darbības virzienus un plānotās darbības apjoma izmaiņas atsevišķos reģionos, kā arī ar to saistīto resursu plānošanu, līdz ar to neplāno lemt par nomas līgumu pagarināšanu vai nomas tiesību nostiprināšanu zemesgrāmatā. 02.04.2026. VNĪ rīcībā saņemta nomnieka vēstule, ar kuru tas ir lūdzis samazināt pašlaik nomāto telpu platību, ar tiesībām lietot iekšpagalma stāvlaukumu.
Lai nākamajam valsts nekustamā īpašuma ieguvējam, nodrošinātu pilnīgu informāciju par pārdodamo valsts nekustamo īpašumu, VNĪ nekustamā īpašuma izsoles noteikumos iekļaus informāciju par VNĪ  noslēgtajiem valsts nekustamā īpašuma nomas līgumiem.

Daugavpils pašvaldības centrālās pārvaldes Pilsētplānošanas un būvniecības departaments ar 16.01.2023. vēstuli Nr.2-7/30 informējis, ka:
- saskaņā ar Daugavpils pilsētas domes 24.03.2020. saistošiem noteikumiem Nr.12 „Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” (turpmāk – Saistošie noteikumi Nr.12) tematiskās kartes „Degradētās teritorijas” datiem zemes vienība neatrodas degradētā teritorijā;
- zemes vienība atrodas Krišjāņa Valdemāra un Ģimnāzijas ielu krustojumā, līdz ar to tai ir nodrošināta piekļūšana no pilsētas ielām;
- pamatojoties uz Saistošajiem noteikumiem Nr.12 zemes vienības ar kadastra apzīmējumu 0500 001 6802 plānotā (atļautā) izmantošana noteikta kā Jauktas centra apbūves teritorija (JC) – funkcionālā zona, ko nosaka teritorijai, kurā vēsturiski ir izveidojies plašs jauktas izmantošanas spektrs vai, kas kalpo kā pilsētas, vai apkaimes centrs, kā arī apbūves teritorijās, ko plānots attīstīt par šādiem centriem.

Ņemot vērā iepriekš minēto un valsts nekustamā īpašuma tehnisko stāvokli, optimālākais risinājums ir virzīt valsts nekustamo īpašumu atsavināšanai.
Problēmas un risinājumi
Problēmas apraksts
Valsts nekustamais īpašums nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu. 
Ministru kabineta ir pieņēmis Ministru kabineta 27.11.2025. rīkojumu Nr.746 “Par valsts nekustamā īpašuma Ģimnāzijas ielā 12, Daugavpilī, 4/5 domājamo daļu nodošanu Daugavpils valstspilsētas pašvaldības īpašumā”, kurš paredz  Finanšu ministrijai bez atlīdzības nodot Daugavpils valstspilsētas  pašvaldības īpašumā 4/5 domājamās daļas no valsts nekustamā īpašuma  kas nepieciešamas pašvaldības autonomās funkcijas īstenošanai saskaņā ar Pašvaldību likumu.
Risinājuma apraksts
Daugavpils valstspilsētas pašvaldības dome 29.12.2025. lēmumā Nr.866 “Par lēmuma atcelšanu” (protokols Nr. 25, 11. §) norāda, ka izvērtējot ar nekustamā īpašuma Ģimnāzijas ielā 12, Daugavpilī, 4/5 domājamo daļu iespējamo pārņemšanu saistītos faktiskos, finansiālos un tiesiskos apstākļus, kā arī ņemot vērā pašvaldības ilgtermiņa attīstības prioritātes, telpu funkcionālās piemērotības kritērijus, īpašuma apsaimniekošanas izmaksu prognozes un citus apsvērumus, tai skaitā to, ka plānotās pašvaldības funkcijas nodrošināšanai ir identificētas un pašvaldībai jau piederošā nekustamajā īpašumā atrastas piemērotas un izmaksu ziņā optimālākas telpas, Daugavpils valstspilsētas pašvaldība atsakās pārņemt no Latvijas valsts Finanšu ministrijas personā, valsts nekustamā īpašuma 4/5 domājamās daļas un atceļ25.07.2024. lēmumu Nr.415 “Par valsts nekustamā īpašuma Ģimnāzijas ielā 12, Daugavpilī, pārņemšanu Daugavpils valstspilsētas pašvaldības īpašumā”.

Ievērojot iepriekš minēto, ar izstrādāto rīkojuma projektu tiek paredzēts atzīt par spēku zaudējušu Ministru kabineta 27.11.2025. rīkojumu Nr.746 “Par valsts nekustamā īpašuma Ģimnāzijas ielā 12, Daugavpilī, 4/5 domājamo daļu nodošanu Daugavpils valstspilsētas pašvaldības īpašumā” un saņemt Ministru kabineta  atļauju VNĪ pārdot izsolē valsts nekustamo īpašumu.

Saskaņā ar Atsavināšanas likuma 4.panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai.
Ar Finanšu ministrijas un VNĪ  18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem. Attiecīgi, ņemot vērā  rīkojuma projektā minētā nekustamā īpašuma izmantošanas iespējas un to, ka nav zināmas valsts pārvaldes funkcijas, kuru nodrošināšanai būtu lietderīgi to saglabāt valsts īpašumā, ar VNĪ Īpašumu izvērtēšanas komisijas lēmumu nolemts ierosināt Nekustamā īpašuma atsavināšanu un attiecīga Ministru kabineta lēmuma sagatavošanu.
Saskaņā ar Atsavināšanas likuma 5.panta pirmo daļu atļauju atsavināt valsts nekustamo īpašumu dod Ministru kabinets.
Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ.
Rīkojuma projekts paredz valsts nekustamā īpašuma valdītājam  – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem.
VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, rīkojuma projektu ievietojot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc rīkojuma projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa rīkojuma projektā minēto valsts nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Jebkurš tiesību subjekts - fiziska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.
Juridiskās personas
Jā
Ietekmes apraksts
Jebkurš tiesību subjekts - juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Projekta īstenošanai nav nepieciešami papildus līdzekļi no valsts vai pašvaldību budžeta. Saskaņā ar Atsavināšanas likuma 47.pantu atsavināšanas izdevumus sedz no publiskas personas mantas atsavināšanā iegūtajiem līdzekļiem. Atsavināšanas izdevumu apmērs tiks noteikts Ministru kabineta 01.02. 2011. noteikumu Nr.109 „Kārtība, kādā atsavināma publiskas personas manta” paredzētajā kārtībā.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Ņemot vērā, ka rīkojuma projekts neatbilst minētajiem kritērijiem, jo nav saistīts ar reformu izstrādi un tā īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota. Projekts un tā anotācija būs publiski pieejami Ministru kabineta tīmekļvietnē – sadaļā/Tiesību aktu projekti.
6.4. Cita informācija
Cita informācija
Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
VAS "Valsts nekustamie īpašumi"
Finanšu ministrija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
-
8.1.15. uz profesiju reglamentāciju
Vai projekts skar šo jomu?
-
8.1.16. uz bērna labākajām interesēm
Vai projekts skar šo jomu?
-
8.2. Cita informācija
Cita informācija
-

